சிறந்தது - சரங்கள் பாயச் சிந்திய சிரத்த ஆகி, பறந்தலை அதனில் மற்று அப் பாதக அரக்கன் கொல்ல, இறந்தன கவிகள் எல்லாம் எழுந்தன, இமையோர் ஏத்த.	58 இந்திரசித்தின் தலையை ஏந்தி, அங்கதன் முன் செல்ல, அனுமனின் தோள்மேல் இலக்குவன் செல்லுதல் ஆக்கையின்நின்று வீழ்ந்த அரக்கன் செந் தலையை அம் கை தூக்கினன், உள்ளம் கூர்ந்த வாலி சேய் தூசி செல்ல, மேக்கு உயர்ந்து அமரர் வெள்ளம் அள்ளியே தொடர்ந்து வீசும் பூக் கிளர் பந்தர் நீழல், அனுமன் மேல் இளவல் போனான்.	59